খালেদ মোশাররফ
খালেদ মোশাররফ (১৯৩৭-১৯৭৫) একজন বাংলাদেশী মুক্তিযোদ্ধা ও সামরিক বাহিনীর কর্মকর্তা ছিলেন। ১৯৭১ সালের মুক্তিযুদ্ধে খালেদ মুক্তিবাহিনীর ২ নং সেক্টরের সেক্টর কমান্ডার এবং 'কে-ফোর্স'-এর সর্বাধিনায়ক ছিলেন। বীরত্বের জন্য তাকে বীর উত্তম পদক দেওয়া হয়। ১৯৭৫ সালের নভেম্বর ৩ তারিখে তিনি সামরিক অভ্যুত্থানের মাধ্যমে জিয়াউর রহমানকে গৃহবন্দী করে সেনাপ্রধানের দ্বায়িত্ব গ্রহণ করেন। এর মাত্র ৩ দিন পরে ৭ নভেম্বর তারিখে তিনি অবসরপ্রাপ্ত কর্নেল তাহের পরিচালিত পাল্টা অভ্যুত্থানে নিহত হন।